Echu eo gant play-down ar Federal 1añ ha kriz an disoch evit paotred ar rugby e Naoned. Goude ur bloavezh hepken e 3de rummad kampionad Frañs int bet skarzhet da vare…ar chrogad  diwezhañ. Choarierien Genneviliers a zo bet diouzh o brud e Naoned : dibosupl da vezañ trech warno. Warlene e oant bet trech e Breizh choazh evit gourfenn ar Federal 2, er bloaz-mañ adarre evit krogad kentañ ar play-down hag evit un trede gwezh eo aet ar maout ganto enta : 6-14 (daou denn-kastiz kaset gant Paotrig evit Naoned). Kostez ar SNUC ez eo ur cheloù fall ha liv un enkadenn zo warni evel e 1997. Pa gomz lod eus un adlamm diwar ar Fede 2 an abretañ ar gwellañ ez eo splann ne vo na seder na yach  an traoù. 4 devezh goude taol an Ankoù bet roet gant paotred Genneviliers e oa bet divizet gant prezidant ar SNUC skarzhañ e chourdoner, Vincent Denis. Hemañ a oa bet galvet evel ar salver e penn-kentañ ar play-down koulskoude ha gwall sabatuet eo : « 10 vloaz zo emaon er chlub : holl skipailhoù ar re yaouank am eus graet war o zro. Da choude on bet e penn ar greizenn-stummañ ha bremañ… ». Souezhusoch choazh eo klevet Jean-Michel Vuillemin, e brezidant, och embann e chellfe mont da chourdoner « maz  eo mat ar raktres din » ! Ne ouezer ket hag adlamm a vo e kêr Duged Breizh a-benn bloaz, bech avat…